**ΠΑΡΑΡΤΗΜΑ ΙΙΙ - Ειδικοί όροι που θα τεθούν στην απόφαση ένταξης για τις περιπτώσεις πράξεων που περιλαμβάνουν ΥΓΟΣ**

Έχοντας υπόψη:

1. Τον Κανονισμό (EK) αριθ. 1303/2013 του Ευρωπαϊκού Κοινοβουλίου και του Συμβουλίου της 17ης Δεκεμβρίου 2013 περί καθορισμού κοινών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής, το Ευρωπαϊκό Γεωργικό Ταμείο Αγροτικής Ανάπτυξης και το Ευρωπαϊκό Ταμείο Θάλασσας και Αλιείας περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής, το Ευρωπαϊκό Γεωργικό Ταμείο Αγροτικής Ανάπτυξης και το Ευρωπαϊκό Ταμείο Θάλασσας και Αλιείας και την κατάργηση του κανονισμού (ΕΚ) αριθ. 1083/2006.
2. Την Απόφαση της Επιτροπής των ΕΚ με αριθμό 2012/21/ΕΕ για την εφαρμογή του άρθρου 106 παράγραφος 2 της Συνθήκης για τη λειτουργία της Ευρωπαϊκής Ένωσης στις κρατικές ενισχύσεις υπό μορφή αντιστάθμισης για την παροχή δημόσιας υπηρεσίας που χορηγούνται σε ορισμένες επιχειρήσεις επιφορτισμένες με τη διαχείριση υπηρεσιών γενικού οικονομικού συμφέροντος.
3. Την Ανακοίνωση της Επιτροπής των ΕΚ με αριθμό 2012/C 8/02 για την εφαρμογή των κανόνων της Ευρωπαϊκής Ένωσης για τις κρατικές ενισχύσεις στην αντιστάθμιση για την παροχή δημόσιας υπηρεσίας γενικού οικονομικού συμφέροντος.

Ο Δικαιούχος αναλαμβάνει να τηρήσει καθ' όλη τη διάρκεια ανάθεσης της Υπηρεσίας Γενικού Οικονομικού Συμφέροντος (ΥΓΟΣ) το σύνολο των όρων και προϋποθέσεων που τίθενται στα ανωτέρω σχετικά και ειδικότερα:

1. Η […*περιγράφεται συνοπτικά η παρεχόμενη ΥΓΟΣ*] η οποία εμπίπτει στο πλαίσιο των Υπηρεσιών Γενικού Οικονομικού Συμφέροντος (Υ.Γ.Ο.Σ.) κατά την έννοια ότι απευθύνεται σε πολίτες και αποβλέπει στο συμφέρον του κοινωνικού συνόλου, αφού εξυπηρετεί τους ειδικούς στόχους που συνδέονται με ………….
2. Το αντικείμενο της παρεχόμενης υπηρεσίας περιλαμβάνει αναλυτικά τα κάτωθι *[…παρατίθενται αναλυτικά τα στάδια της ΥΓΟΣ]*
3. Προκειμένου ο Δικαιούχος να παρέχει επαρκώς την περιγραφείσα υπηρεσία απαιτείται η υλοποίηση επένδυσης όπως αυτή περιγράφεται στο Φυσικό Αντικείμενο της παρούσας Απόφασης Ένταξης Πράξης. Η επένδυση αυτή θα συγχρηματοδοτηθεί έως του ποσοστού ελλείμματος χρηματοδότησης που προέκυψε από την σχετική χρηματοοικονομική ανάλυση και η χρηματοδότηση αυτή ισοδυναμεί με την χορηγούμενη αντιστάθμιση για την παρεχόμενη Υ.Γ.Ο.Σ.. Κάθε άλλη δραστηριότητα πέραν των όσων αναλυτικά περιγράφονται ανωτέρω πρέπει να εξετάζεται διακριτά. Σε ότι αφορά στο ποσό του ΦΠΑ, αυτό συνυπολογίζεται στο κόστος υλοποίησης μόνο στις περιπτώσεις που αποτελεί πραγματικό κόστος για τον Πάροχο της συγκεκριμένης Υπηρεσίας (δεν ανακτάται με οποιοδήποτε τρόπο).
4. Η διάρκεια ανάθεσης της παρεχόμενης υπηρεσίας ανέρχεται σε (………..…) έτη. Η ανάθεση της υπηρεσίας είναι δυνατόν να ανανεώνεται.
5. Η γεωγραφική περιοχή στην οποία ο Δικαιούχος οφείλει να παρέχει τη συγκεκριμένη Υ.Γ.Ο.Σ. περιλαμβάνει [τα δημοτικά διαμερίσματα ή *…….........παρατίθεται αναλυτικά η γεωγραφική περιοχή που συνδέεται με τη χορηγούμενη ΥΓΟΣ*)].
6. Ως Πάροχος της συγκεκριμένης υπηρεσίας καθορίζεται ο [……*..πάροχος*….…] ο οποίος σύμφωνα με τον Νόμο …[*εθνική νομοθεσία*]…… έχει την αποκλειστική αρμοδιότητα για τη …[*χορηγούμενη ΥΓΟΣ*]…..…………
7. Η αντιστάθμιση που χορηγείται για την παρεχόμενη υπηρεσία περιορίζεται στο μέτρο του αναγκαίου για την κάλυψη του συνόλου ή μέρους των δαπανών που πραγματοποιούνται για την εκπλήρωση υποχρέωσης παροχής της καθορισμένης Υ.Γ.Ο.Σ., λαμβανομένων υπόψη των σχετικών εσόδων και ενός εύλογου κέρδους. Οι ακριβείς παράμετροι που ελήφθησαν υπόψη για τον προσδιορισμό της χορηγούμενης αντιστάθμισης περιγράφονται στην χρηματοοικονομική ανάλυση που συνοδεύει τον φάκελο της υπηρεσίας και αποτέλεσε στοιχείο αξιολόγησης για την ένταξή της στο Π.Ε.Π. Αττική 2014-2020
8. Εφόσον η χρηματοοικονομική ανάλυση που συνοδεύει το έργο προβλέπει ποσοστό κέρδους, αυτό θα θεωρείται εύλογο εφόσον δεν υπερβαίνει το σχετικό διατραπεζικό επιτόκιο συν 100 μονάδες βάσης. Το σχετικό διατραπεζικό επιτόκιο είναι εκείνο του οποίου η λήξη και η διάρκεια αντιστοιχούν στη λήξη και τη διάρκεια της πράξης ανάθεσης.
9. Η αντιστάθμιση που χορηγείται με την παρούσα Απόφαση για την παρεχόμενη Υ.Γ.Ο.Σ. αφορά αποκλειστικά στο κόστος της απαιτούμενης υποδομής έως του ποσοστού ελλείμματος χρηματοδότησης που προέκυψε από την σχετική χρηματοοικονομική ανάλυση.
10. Εφόσον οι παράμετροι που ελήφθησαν υπόψη για τον προσδιορισμό της χορηγούμενης αντιστάθμισης για την παρεχόμενη υπηρεσία διαφοροποιηθούν κατά την περίοδο ανάθεσης της Υ.Γ.Ο.Σ. και οδηγούν σε υπεραντιστάθμιση, ο Δικαιούχος οφείλει να προβεί σε διορθωτικές ενέργειες σύμφωνα με τις διαδικασίες που έχουν καθοριστεί, αποτελούν αναπόσπαστο τμήμα της χρηματοοικονομικής ανάλυσης που συνοδεύει τον φάκελο της Υ.Γ.Ο.Σ. και αποτέλεσε στοιχείο αξιολόγησης για την ένταξή της στο Π.Ε.Π Αττική 2014-2020. Οι αρμόδιες Εθνικές Αρχές διενεργούν τακτικούς ελέγχους ανά τριετία για την περίοδο ανάθεσης καθώς και στο τέλος αυτής της περιόδου για τον έλεγχο της αντιστάθμισης και έχουν την υποχρέωση να ζητήσουν από τον Δικαιούχο την επιστροφή της τυχόν εισπραχθείσας υπεραντιστάθμισης. Όταν το ποσό της υπεραντιστάθμισης δεν υπερβαίνει το 10% του ποσού της μέσης ετήσιας αντιστάθμισης, η εν λόγω υπεραντιστάθμιση μπορεί να μεταφερθεί στην επόμενη περίοδο και να αφαιρεθεί από το ποσό της αντιστάθμισης που οφείλεται για την περίοδο αυτή.
11. Ο Δικαιούχος της Υ.Γ.Ο.Σ. αναλαμβάνει την υποχρέωση να τηρεί διακριτή λογιστική μερίδα αυτής, έναντι των υπολοίπων δραστηριοτήτων που δυνητικά παρέχει. Θα πρέπει να καθορίζονται επίσης οι παράμετροι κατανομής των εσόδων και εξόδων του Δικαιούχου μεταξύ των διακριτών δραστηριοτήτων που αναπτύσσει.
12. Ο Δικαιούχος της Υ.Γ.Ο.Σ. οφείλει να αποδεικνύει ότι οι λοιπές δραστηριότητές του δεν απολαμβάνουν τμήματος της χορηγούμενης αντιστάθμισης για τη συγκεκριμένη Υ.Γ.Ο.Σ.
13. Ο Δικαιούχος της Υ.Γ.Ο.Σ. υπόκειται σε έλεγχο από κάθε Εθνικό ή Ευρωπαϊκό αρμόδιο ελεγκτικό φορέα και εφόσον του ζητηθεί γραπτώς θα κοινοποιεί όλες τις απαραίτητες πληροφορίες ώστε να διαπιστώνεται ότι η χορηγούμενη ΥΓΟΣ συμμορφώνεται προς το ισχύον κανονιστικό πλαίσιο και ειδικότερα την απόφαση 2012/21/ΕΕ της Επιτροπής.
14. Ο Δικαιούχος παρέχει όλες της απαιτούμενες πληροφορίες για την σύνταξη των εκθέσεων του άρθρου 9 της απόφασης 2012/21/ΕΕ της Επιτροπής.
15. Ο Δικαιούχος οφείλει να τηρεί διαθέσιμες, για όλη τη διάρκεια της περιόδου ανάθεσης και για τουλάχιστον δέκα έτη από το τέλος της περιόδου ανάθεσης, όλες τις πληροφορίες που απαιτούνται για να διαπιστωθεί αν οι αντισταθμίσεις που έχουν χορηγηθεί συμβιβάζονται με την παρούσα απόφαση
16. Ο Δικαιούχος της Υ.Γ.Ο.Σ. υποχρεούται με βάση το κανονιστικό πλαίσιο ορισμού του φορέα λειτουργίας και συντήρησης της πράξης και των αντίστοιχων αρμοδιοτήτων του να διασφαλίσει το λειτουργικό αποτέλεσμα της Πράξης λαμβάνοντας όλα τα απαραίτητα μέτρα για το σκοπό αυτό.